Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2019/C 105/05)

Javni razpis za oddajo ponudb za podelitev koncesije za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Błażowa“

ODDELEK I: PRAVNA PODLAGA

1. Člen 49h(2) geološkega in rudarskega zakona ( Dziennik Ustaw (Uradni list) 2017, št. 2126, kakor je bil spremenjen)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč ( Dziennik Ustaw (Uradni list) 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov ( UL L 164, 30.6.1994, str. 3 ; UL, posebna poljska izdaja, poglavje 6(2), str. 262)

ODDELEK II: NAROČNIK

Ime: Ministerstwo Środowiska (Ministrstvo za okolje)

Poštni naslov: ul. Wawelska 52/54, 00-922 Varšava, POLJSKA

Tel. +48 223692449, faks +48 223692460

Internet: www.gov.pl/web/srodowisko

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Błażowa“, v delih koncesijskih blokov 416 in 417

2. Območje, na katerem se bodo izvajale dejavnosti

Meja območja, ki ga zajema ta razpis, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Točka X [PL-1992] Y [PL-1992] 1 235 252,37 711 178,20 2 228 291,89 722 315,00 3 235 141,04 726 795,89 4 223 925,01 744 543,90 5 223 895,85 743 860,81 6 222 687,04 715 541,91 7 222 646,09 713 598,33 8 222 648,19 713 598,27 9 222 405,96 707 295,80 10 232 285,20 710 286,46

Površina navpične projekcije območja, ki ga zajema ta razpis, je 270,05 km2.

Območje, ki ga zajema ta razpis, se nahaja v naslednjih: občinah: Niebylec, Lubenia, Hyżne, Dynów, Domaradz, Nozdrzec, Dubiecko in Jawornik Polski, mestih in občinah: Tyczyn in Błażowa, mestu Dynów v Podkarpatskem vojvodstvu.

Namen del v devonskih, karbonskih, triasnih, jurskih, kredskih, paleogenskih in neogenskih formacijah je priprava dokumentacije ter črpanje nafte in zemeljskega plina iz navedenih območij.

3. Rok, ki ni krajši od 90 dni od objave razpisa, in kraj oddaje ponudb

Ponudbe na razpis za koncesijo je treba predložiti osrednji pisarni Ministrstva za okolje najpozneje do 12:00 po srednjeevropskem času na zadnji dan 121-dnevnega obdobja, ki se začne dan po objavi tega razpisa v Uradnem listu Evropske unije.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predloži podjetje, za katero je bila s kvalifikacijskim postopkom potrjena usposobljenost, kakor to določa člen 49a(16)(1) geološkega in rudarskega zakona, in sicer samostojno ali kot upravitelj, če se več podjetij skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % – finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 25 % – tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov (od tega 5 % za sodelovanje v zvezi z razvojem in izvajanjem inovativnih rešitev glede iskanja, raziskovanja in črpanja ogljikovodikov iz nahajališč z znanstvenimi organi, ki raziskujejo geološko sestavo Poljske, ter analiz, tehnologij in metod iskanja nahajališč, ki upoštevajo posebnosti poljskih geoloških razmer in se lahko uporabljajo v navedenih razmerah); 20 % – obseg in načrt geoloških del, vključno s predlaganimi geološkimi ali rudarskimi dejavnostmi; 10 % – izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 10 % – predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt; 5 % – obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru.

Če je v fazi ocenjevanja ponudb na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Koncesijski podatki ime območja: Błażowa kraj: na kopnem; koncesijska bloka 416 in 417 Vrsta nahajališč konvencionalno nahajališče nafte in zemeljskega plina Strukturne ravni karpatsko-stebniška (fliš) paleocensko-miocenska paleozoično-mezozoična predkambrijska Naftni sistemi I – sistem v flišu Skolskega pokrova II – avtohtoni miocenski sistem predkarpatskega bazena pod Skolskim pokrovom III – paleozoično-mezozoični sistem podlage Matične kamnine I – spaski skrilavec, inoceramusove plasti, menilitni skrilavec II – zgornjebadenijske in spodnjesarmatijske drobnoklastične kamnine III – ordovicijske in silurske drobnoklastične kamnine, spodnjedevonske klastične kamnine, srednjedevonske klastično-karbonatne kamnine Zbirne kamnine I – kužminski peščenjak, inoceramusove plasti, klivski peščenjak II – zgornjebadenijski in spodnjesarmatijski peščenjak in pesek III – predkambrijski peščenjak, srednje- in zgornjedevonske ter spodnjekarbonske karbonatne kamnine, zgornjejurske karbonatne kamnine Neprepustne kamnine I – formacije drobnoklastičnega fliša: spaski skrilavec, inoceramusove plasti, hieroglifne plasti, pisani skrilavec, menilitne plasti, krosenske plasti II – glina iz miocenskega nasledstva, stebniške posamezne kamnine ali flišno nasledstvo skolske enote nad plastjo avtohtonega miocena III – drobnoklastične ordovicijske in silurske usedline za hipotetična predkambrijska nahajališča; kamnine kulma, triasa, jure, avtohtonega miocena ter serije Skolskega pokrova za devonska in karbonska nahajališča Debelina nadkritja I – 0–2 500 m II – 2 250 –4 550 m III – 3 450 – 5 200 m Vrsta pasti I – strukturne ali strukturno-litološke II – strukturne in stratigrafske III – strukturne in stratigrafske Identificirana nahajališča v bližini (ZP – zemeljski plin; N – nafta) Zalesie (ZP) – črpanja v letu 2016: 151 520 000 m3, rezerve in viri za črpanje v letu 2016: 2 028 270 000 m3, industrijske rezerve in viri v letu 2016: 280 830 000 m3 Nosówka (N) – črpanja v letu 2016: 4 070 ton, v letu 2016 ni rezerv in virov za črpanje, industrijske rezerve in viri v letu 2016: 280 830 ton Nosówka (ZP) – črpanja v letu 2016: 8 890 000 m3, rezerve in viri za črpanje v letu 2016: 385 290 000 m3, industrijske rezerve in viri v letu 2016: 157 200 000 mln m3 Jodłówka (ZP) – črpanja v letu 2016: 7 390 000 m3, rezerve in viri za črpanje v letu 2016: 975 110 000 m3, industrijske rezerve in viri v letu 2016: 64 320 000 m3 Rączyna (ZP) – črpanja v letu 2016: 10 000 m3, rezerve in viri za črpanje v letu 2016: 228 530 000 m3, industrijske rezerve in viri v letu 2016: 120 460 000 m3 Husów-Albigowa-Krasne (ZP) – črpanja v letu 2016: 18 160 000 m3, rezerve in viri za črpanje v letu 2016: 1 506 540 000 m3, industrijske rezerve in viri v letu 2016: 373 840 000 m3 Opravljene seizmografske raziskave (imetnik pravice) 1977–1986 Błażowa-Bircza 2D (državna zakladnica) 1982 Rzeszów-Zalesie 2D (državna zakladnica) 1990 Błażowa-Leszczyny 2D (PGNiG SA) 1991 Dębica-Sędziszów-Rzeszów 2D (PGNiG SA) 1991–1995 Zalesie-Jodłówka-Skopów 2D + 1997 reprocessing (PGNiG SA) 2004 Babica-Niebylec 2D (PGNiG SA) 2012 Błażowa-Dynów 2D (PGNiG SA) Referenčne vrtine (merjena globina) referenčne: Szklary IG-1 (1 152 m) Dynów 1 (4 281 m) Żyznów 4 (1 400 m) Żyznów 5 (1 405 m) nadomestne: Bachórzec 1 (4 093 m) Babica IG-1 (3 426,1 m) Drohobyczka 1 (4 104,5 m) Drohobyczka 3 (3 900 m) Hadle Szklarskie 1 (3 277 m) Hermanowa 1 (5 092 m) Kielnarowa 1 (3 611,5 m)

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Minimalni obseg geoloških del, vključno z geološkimi ali rudarskimi dejavnostmi

Predlagani minimalni program geoloških del v fazi iskanja in raziskovanja obsega:

— stopnja I (trajanje: 24 mesecev): analiza in interpretacija arhiviranih geoloških podatkov ali geofizične raziskave: 2D seizmični test (50 km po dolžini ekscitacije) ali 3D seizmični test (25 km2 območja ekscitacije),

— stopnja II (trajanje: 24 mesecev): vrtanje 1 (ene) raziskovane vrtine do globine največ 6 500 m z obveznim jedrovanjem v odrejenih intervalih,

— stopnja IV (trajanje: 12 mesecev): analiza pridobljenih geoloških podatkov.

8. Obdobje, za katero se podeli koncesija

Obdobje koncesije obsega 30 let in vključuje:

— fazo iskanja in raziskovanja, ki traja pet let od dne podelitve koncesije,

— fazo črpanja; ki traja 25 let in se začne s sprejetjem odločitve o naložbi.

9. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Izvajanje programa koncesijskih del ne sme kršiti pravic lastnikov in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede rabe zemljišč, varstva okolja, kmetijskih površin in gozdov, narave, voda in odpadkov.

10. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

11. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Błażowa“ za petletno osnovno obdobje znaša 59 127,45 PLN (z besedami: devetinpetdeset tisoč sto sedemindvajset zlotov in petinštirideset grošev) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je prilagojen srednjeročnemu letnemu indeksu cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor jo je določil predsednik osrednjega statističnega urada Uradnega lista Republike Poljske (Monitor Polski) (člen 49h(3)(12) geološkega in rudarskega zakona).

12. Informacije v zvezi z zahtevami, ki jih morajo ponudbe upoštevati, in dokumenti, ki se zahtevajo od ponudnikov

1. Ponudba mora vsebovati: (1) ime (podjetja) in sedež ponudnika; (2) predmet ponudbe, skupaj z opisom območja, za katerega naj bi se podelila koncesija in užitek na rudarski pravici; (3) obdobje, za katerega naj bi se podelila koncesija, trajanje faze iskanja in raziskovanja ter datum začetka dejavnosti; (4) cilj, obseg in naravo geoloških del, vključno z geološkimi ali rudarskimi dejavnostmi, ter informacije o delih, ki jih je treba opraviti za dosego cilja, in za to potrebnih tehnologijah; (5) časovni načrt, razdeljen po letih, geoloških delih, vključno z geološkimi dejavnostmi, ter obsegu tovrstnih del; (6) obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; (7) pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je podjetje zaprosilo; (8) seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; (9) ukrepe za zmanjševanje negativnih okoljskih vplivov načrtovanih dejavnosti; (10) obseg geoloških informacij, ki so na voljo ponudniku; (11) izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; (12) tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; (13) finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti vire in načine financiranja načrtovanih dejavnosti, vključno z deležem lastnih sredstev in zunanjega financiranja; (14) predlagano tehnologijo za izvajanje geoloških del, vključno z geološkimi ali rudarskimi dejavnostmi; (15) predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v razpisu za zbiranje ponudb; (16) predlagan način zagotavljanja varnosti iz člena 49x(4) geološkega in rudarskega zakona; (17) če ponudbo predlaga skupaj več podjetij, mora ta poleg navedenega vsebovati še: (a) ime (podjetij) in sedeže vseh podjetij, ki predlagajo ponudbo; (b) upravitelja; (c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za zbiranje ponudb.

3. Ponudbi je treba priložiti: (1) dokazila o obstoju okoliščin, opisanih v ponudbi, zlasti izpise iz ustreznih registrov; 2) dokazilo o pologu depozita; (3) kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(17) geološkega in rudarskega zakona; (4) grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; (5) pisna zagotovila, da bodo tehnični viri na voljo osebam, udeleženim v postopku zbiranja ponudb, če se za izvajanje koncesije uporabljajo tehnični viri drugih oseb; (6) dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih predložijo ponudniki, morajo biti izvirniki ali overjene kopije izvirnikov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom ponudbe.

8. Ponudbe, predložene po izteku roka za predložitev, bodo ponudnikom vrnjene neodprte.

13. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom časovnega obdobja za predložitev ponudbe.

DEL IV: ADMINISTRATIVNE INFORMACIJE

IV.1) Razpisna komisija

Organ, ki podeljuje koncesijo, imenuje razpisno komisijo, da izpelje postopek za zbiranje ponudb in izbere najustreznejšo ponudbo. Sestava in postopkovna pravila komisije so opredeljena v vladni uredbi z dne 28. julija 2015Vladna uredba o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališča kot tudi koncesije za črpanje ogljikovodikov iz nahajališča (Dziennik Ustaw (Uradni list) 2015, št. 1171). Razpisna komisija organu, ki podeljuje koncesijo, v potrditev predloži poročilo o postopku za zbiranje ponudb. Poročilo je skupaj s ponudbami in vso dokumentacijo v zvezi s postopkom za zbiranje ponudb na voljo drugim osebam, ki so predložile ponudbe.

IV.2) Dodatna pojasnila

V štirinajstih dneh od objave razpisa za zbiranje ponudb lahko zainteresirane strani od organa, ki podeljuje koncesijo, zahtevajo pojasnila glede posameznih razpisnih pogojev. Organ, ki podeljuje koncesijo, bo v štirinajstih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani upravnega urada, podrejenega navedenemu organu.

IV.3) Dodatne informacije

Informacije o območju, ki ga zajema postopek za zbiranje ponudb, je zbral poljski urad za geologijo (Państwowa Służba Geologiczna) v paketu geoloških podatkov (Pakiet danych geologicznych), ki je na voljo na spletišču ministrstva za okolje (www.gov.pl/web/srodowisko) in na: